OzLabs/hebrew-wiki-articles huggingface dataset:
דין וייד

דין ג'קסון וייד (באנגלית: Dean Jackson Wade; נולד ב-20 בנובמבר 1996) הוא כדורסלן אמריקאי המשחק בעמדת הפאוור פורוורד בקליבלנד קאבלירס מליגת ה-NBA.

==קריירת מכללות==
וייד נולד בעיר ויצ'יטה שבקנזס, ובין השנים 2015–2019 למד באוניברסיטת המדינה של קנזס. בשתי עונותיו האחרונות בקבוצת הכדורסל של האוניברסיטה העמיד ממוצעים של 14.8 נקודות, 6.2 ריבאונדים ו-2.7 אסיסטים למשחק.

==קריירה ב-NBA==
===קליבלנד קאבלירס===
וייד לא נבחר כלל בדראפט ה-NBA{{כ}} 2019, אך ביולי 2019 חתם על חוזה כפול עם קליבלנד קאבלירס. בעונת מיעט לשחק עם הקאבלירס, אך הפגין יכולת גבוהה בקבוצת ליגת הפיתוח שלה, קאנטון צ'ארג', עם ממוצעים של 14.2 נקודות ו-7.5 ריבאונדים למשחק. ביולי 2020 חתם על חוזה NBA סטנדרטי בקליבלנד, ושנתיים לאחר מכן חתם על הארכת חוזה ל-3 עונות נוספות עבור כ-18.5 מיליון דולר. ב-30 באוקטובר 2022 קלע שיא קריירה של 22 נקודות במשחק מול ניו יורק ניקס, וב-5 במרץ 2024 קלע 23 נקודות, 20 מהן ברבע האחרון בו קלע 7 מ-7 מהשדה כולל 5 שלשות ללא החטאה בניצחון 105–104 על בוסטון סלטיקס.

==סטטיסטיקות הקריירה== 
===בעונה הסדירה של ה-NBA=== 
{| class="wikitable sortable" style="font-size:95%"
!עונה!!קבוצה!!משחקים!!חמישייה!!דקות!!% מהשדה!!% משלוש!!% מהעונשין!!ריבאונדים!!אסיסטים!!חטיפות!!חסימות!!נקודות
|-
|||קליבלנד||12||0||5.9||0.692||0.500||0.000||1.6||0.2||0.2||0.3||1.7
|- bgcolor=#EFEFEF
|||קליבלנד||63||19||19.2||0.431||0.366||0.769||3.4||1.2||0.6||0.3||6.0
|-
|||קליבלנד||51||28||19.2||0.456||0.359||0.667||2.9||1.0||0.6||0.1||5.3
|- bgcolor=#EFEFEF
|||קליבלנד||44||13||20.3||0.412||0.354||0.652||3.4||0.8||0.6||0.5 ||4.7
|- bgcolor=#80BFFF style="font-weight:bold"
|קריירה||||170||60||18.6||0.439||0.362||0.699||3.1||1.0||0.6||0.3||5.1
|}

===בפלייאוף ה-NBA=== 
{| class="wikitable sortable" style="font-size:95%"
!עונה!!קבוצה!!משחקים!!חמישייה!!דקות!!% מהשדה!!% משלוש!!% מהעונשין!!ריבאונדים!!אסיסטים!!חטיפות!!חסימות!!נקודות
|-
|||קליבלנד||2||0||5.5||0.000||0.000||1.000||1.5||0.0||0.0 ||0.0||1.0
|- bgcolor=#80BFFF style="font-weight:bold"
|קריירה||||2||0||5.5||0.000||0.000||1.000||1.5||0.0||0.0||0.0||1.0
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קנזס: כדורסלנים
קטגוריה:כדורסלני אוניברסיטת המדינה של קנזס
קטגוריה:כדורסלני קליבלנד קאבלירס
קטגוריה:כדורסלני קאנטון צ'ארג'
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1996
אונומריס

אונומריס הייתה מנהיגה גלטית (גאלית - קלטית), והאישה הקלטית הראשונה שמוזכרת במקורות קלאסיים.<ref name=":1"></ref>

היא מתוארת ביצירה היוונית העתיקה "חיבור על נשים דגולות במלחמה". לפי מקור זה, אנשיה, שסבלו ממחסור והיו צריכים לברוח מארצם, הציעו לציית לכל מי שהיה מוכן להנהיג אותם. כאשר אף גבר לא קיבל את ההצעה, אונומריס, המתוארת כאישה גלטית מכובדת, איחדה את כל רכושם לטובת כל השבט והובילה את ההגירה.<ref name=":0"></ref> אונומאריס חצתה את נהר האיסטר (הדנובה) ושלטה על הארץ לאחר שהביסה את התושבים המקומיים בקרב.

לפי ההערכות אונומריס חיה בסביבות המאה ה-3 או ה-4 לפני הספירה, בתקופה שהתאפיינה בהגירות רבות של שבטים קלטים<ref name=":1" />. השם גלטים מיוחס לשבטים קלטים שהיגרו מזרחה לאזור יוון ואסיה הקטנה במהלך המאה ה-3 לפני הספירה, אך ככל הנראה היה בשימוש עוד במאה ה-4 לפני הספירה עבור קלטים שהיגרו לאיטליה והבלקנים. הנסיבות ההיסטוריות של חייה אינן ידועות, ולא ברור אם היא הייתה דמות היסטורית אמיתית או אגדה.<ref name=":0" /><ref></ref> המקור היחידי שבו אונומריס מוזכרת הוא "חיבור על נשים דגולות במלחמה" ושם לא מוזכר מאין הגיע המידע עליה (בניגוד לרוב שאר הנשים המוזכרות בחיבור).

== שם ==
השם אונומריס נשמע יווני אך נראה שהוא חיבור של שתי מילים, כאשר החלק השני "מריס" נובע משורש קלטי שפירושו "גדול".<ref name=":0" /> פירוש נוסף הוא עץ מסוג Mountain-Ash <ref></ref>. עוד שתי פרשנויות אפשריות אך פחות סבירות הן שה-"אונ" או "אונו" בשמה פירושו "נהר", עובדה שמסתדרת עם הסיפור על חציית הנהר, או לחלופין ש"ריס" מגיע מ-rix, שמשמעו "מלך".

== לקריאה נוספת ==
<div class="mw-content-ltr">
*</div>
== הערות שוליים ==

קטגוריה:נשים בעת העתיקה
קטגוריה:לוחמות
קטגוריה:נשים במאה ה-3 לפנה"ס
קטגוריה:נשים במאה ה-4 לפנה"ס
קטגוריה:מלכות בעת העתיקה
קטגוריה:קלטים
קטגוריה:מיתולוגיה קלטית
קטגוריה:גאלים
מירון ענבר

מירון ענבר הוא קצין צה"ל במילואים בדרגת אלוף-משנה, אשר שימש בעבר כמפקד חטיבת עודד מפקד בא"פ אליקים ומפקד גדוד 931.

== ביוגרפיה ==
התגייס לצה"ל ועבר מסלול הכשרה כלוחם, קורס מ"כים חי"ר וקורס קציני חי"ר.

בינואר 1986 מונה למפקד גדוד 931 וכיהן בתפקיד עד יולי 1987. באוגוסט 1987 מונה למפקד בא"פ אליקים ובמקביל כיהן כמפקד חטיבת עודד.
לאחר שחרורו היה מנהל משאבי האנוש בחברת דניה סיבוס.
== הערות שוליים ==

קטגוריה:מפקדי גדודים בחטיבת הנח"ל
קטגוריה:מפקדי חטיבת עודד
קטגוריה:מפקדי בא"פ אליקים
קטגוריה:אלופי-משנה בצה"ל
ברקודזאורוס

ברקודזאורוס (שם מדעי: Barracudasaurus; מילולית: "לטאת ברקודה") הוא סוג של זוחל ימי נכחד מסדרת האיכתיוזאורים, אשר התגלה בסין של תור הטריאס ותואר בידי החוקר D. Y. Jiang וצוותו (W. C. Hao, M. W. Maisch, A. T. Matzke ו-Y. L. Sun) בשנת 2005. לדעת חוקרים מסוימים סוג זה הוא מוטל בספק מדעי.

היה זה מהפרימיטיביים שבאיכתיוזאורים, קרוב מעט למיקסוזאורוס וכמה חוקרים גם משייכים אותו לאותו הסוג וכן קרוב לסוג Barracudasauroides. המאובנים שלו התגלו בתצורות גואלינג שבדרום-מערב סין והם הכילו בעיקר עצמות לסת עליונה ובתוכה שורות של שיניים עליונות חרוטיות בעלות עם קצה מעוגל וביניהם מרווח קצר. מבנה הלסת היה קצר יותר מלפנים ודמה מאוד ללסת של ברקודה, מה שנתן לסוג את שמו. לא נמצאה גולגולת מושלמת שלו. אורכו משוער לפי ממצאי הלסת באורך של מטר עד 2 מטרים.

זוחל זה היה כנראה מותאם לחיים באוקיינוס והוא נע במהירות במים. ככל הנראה היה טורף של דגים, סרטנים ורכיכות ימיות.

==קישורים חיצוניים==

==הערות שוליים==

קטגוריה:מאובני טקסונים שתוארו ב-2005
קטגוריה:איכתיוזאוריה
קטגוריה:בעלי חיים שחיו בטריאס תיכון באסיה
קטגוריה:טקסונים שנויים במחלוקת
אמר רבי עקיבא

אָמַר רַבִּי עֲקִיבָא הוא קטע ממשניות המופיע בסיום מסכת היא מסכת יומא שנאמרה על ידי רבי עקיבא, והוא מבטא את הקשר החזק של אב ובן בין הקדוש ברוך הוא לעם ישראל שנתן מתנה לעם ישראל במחילה של יום הכיפורים.

למרות שיום ההילולא של רבי עקיבא הוא ביום הכיפורים אין שרים את זה ביום הילולתו, אלא נוהגים לשיר את הקטע הזה בהילולת תלמידו המובהק רבי שמעון בר יוחאי שיום ההילולא שלו בל"ג בעומר בהסתמך על דברי התלמוד והגמרא: "וכן אמר רבי שמעון לתלמידיו: בניי, שְנו מידותי, שמידותי תרומות מתרומות מידותיו של רבי עקיבא". כלומר רבי שמעון בר יוחאי העיד על תורתו שלו, שהיא תמצית-תמציתה של תורת רבו, רבי עקיבא.

==הקשר לל"ג בעומר ==
הטעם למנהג בתפוצות ישראל לשיר שיר זה ביום ל"ג בעומר, ובפרט במירון בהילולת רבי שמעון בר יוחאי נאמרו לכך מספר טעמים, אך עיקר הטעם הוא:
* לציון היום בו פסקו כ"ד אלפים תלמידי רבי עקיבא למות ונהפך היום לחיים טובים<ref>רבי יוסף ליברמן, משנת יוסף, דרשות ומאמרים, חלק ב', מאמר ע' אות ז'.</ref>.
*בל"ג בעומר סמך רבי עקיבא את חמשת תלמידיו הנקראים "רבותינו שבדרום", ובתוכם רבי שמעון בר יוחאי, והם המשיכו את המסורה מסורת התורה, וזה טעם השמחה בל"ג בעומר, ולכן ראוי לשיר מתורתו.

==קישורים חיצוניים==
*[https://www.nli.org.il/he/piyut/Piyut1song_010048400000005171/NLI ביצועים שונים לשיר] באתר המוזיקה של הספרייה הלאומית
*[https://www.nli.org.il/he/discover/music/jewish-music/piyut אמר רבי עקיבא] באתר הזמנה לפיוט

==הערות שוליים==

קטגוריה:תנאים
קטגוריה:משניות
קטגוריה:ל"ג בעומר
קטגוריה:מוזיקה
קטגוריה:יום הכיפורים
קטגוריה:רבי עקיבא
קטגוריה:ניגוני מירון
משה גמישידה

משה גמישידה היה שחקן טניס שולחן פאראלימפי ישראלי.

בשנת 1961 היה אחד משלושת נציגי ישראל במשחקי סטוק מנדוויל.

בשנת 1966 זכה באליפות הארץ שקיימה איל"ן בטניס שולחן נכים. הוא התחרה בדרגת נכות קשה ושמר על התואר מספר פעמים.

ב התחרה בטניס שולחן בדרגת נכות B. בטורניר היחידים לא העפיל מעבר לשלב המוקדמות ובטורניר הזוגות התחרה יחד עם מיקי אבלס והם זכו במדליית ארד.

==קישורים חיצוניים==
* [https://www.paralympic.org/moshe-gamishida פירוט השתתפותו בתחרויות המשחקים הפאראלימפיים], באתר הרשמי של IPC 

== הערות שוליים ==

קטגוריה:זוכי מדליית ארד פאראלימפית מישראל
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחקני טניס שולחן במשחקים הפאראלימפיים תל אביב (1968)
קטגוריה:ספורטאי איל"ן
קטגוריה:ישראלים שנולדו במאה ה-20
זביבה

זביבה (באכדית: 𒍝𒁉𒁉𒂊) הייתה מלכת קדר ששלטה במשך חמש שנים בין 738 ל-733 לפני הספירה. היא הייתה מלכה וסאלית של תגלת-פלאסר השלישי, מלך אשור, ונזכרת באנלים שלו כ"מלכת הערבים", יחד עם מלכים אחרים שהעלו לו מס בשנת 738 לפנה"ס, ובהם רצין מלך ארם-דמשק, "מנחם משומרון" (מלך ישראל), וחירם השני מלך צור.

ישראל אפעל טוען שעד לתקופת אשורבניפל, התואר "מלך הערבים" או "מלכת הערבים" בתעודות האשוריות היה תואר כללי שניתן למנהיגי השבטים הבדואים הנוודים של המדבר הסורי. לכן, הוא מסיק שתוארה הנכון של זביבה היה "מלכת הקדרים". "זביבה" הוא שם ערבי עתיק, שככל הנראה מקורו במילה הערבית "זביב", שמשמעותו צימוק. אחרי זביבה הייתה מלכה נוספת, סמסי מלכת הערבים, שגם היא מלכה במשך חמש שנים.

== לקריאה נוספת ==
<div class="mw-content-ltr">
* 
</div>

==הערות שוליים==

קטגוריה:ערבים
קטגוריה:מלכות בעת העתיקה
עמרן כהן

עמרן כהן הוא ספורטאי פאראלימפי לשעבר. 

כהן הוא גידם.

ב התחרה באתלטיקה ובשחייה בדרגת נכות F:
* במשחה 50 מטר בסגנון חופשי דורג במקום השני וזכה במדליית כסף עם תוצאה של 37.23 שניות.
* במשחה 50 מטר בסגנון גב דורג במקום השישי עם תוצאה של 55.43 שניות.
* בתחרות פנטאתלון דורג במקום השלישי וזכה במדליית ארד.
* בתחרות קפיצה לרוחק דורג במקום החמישי עם תוצאה של 5.18 מטר.
* בתחרות ריצה ל-100 מטר דורג במקום השלישי וזכה במדליית ארד עם תוצאה של 12.40 שניות.
* בתחרות ריצה ל-1500 מטר דורג במקום החמישי עם תוצאה של 5:10.90 דקות.

==קישורים חיצוניים==
* [https://www.paralympic.org/amran-cohen פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:קופצים לרוחק ישראלים
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחייני חופשי ישראלים
קטגוריה:שחייני גב ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:ישראלים שנולדו במאה ה-20
טלסקופ החלל פרמי

טלסקופ החלל פרמי (באנגלית: Fermi Gamma-ray Space Telescope, FGST) הוא טלסקופ חלל ששוגר על ידי ארצות הברית. הותקנו על החללית טלסקופ בתחום קרני גמא ומד התפרצויות גמא. השם הקודם היה Gamma-ray Large Area Space Telescope (GLAST) והחל משנת 2008 (זמן קצר לאחר השיגור) השם שונה לשם הנוכחי.

החללית נקראה על שם אנריקו פרמי. היא שוגרה ב-11 ביוני 2008 בעזרת משגר מדגם דלתא 2. הטלסקופ פועל במסלול לווייני נמוך. הפרויקט הוא מיזם משותף של נאס"א, משרד האנרגיה של ארצות הברית וסוכנויות חלל של צרפת, גרמניה, איטליה, יפן ושוודיה.

המכשיר העיקרי הוא Large Area Telescope (LAT) טלסקופ קרני גמא שרגיש לאנרגיות בתחום MeV 20 - GeV 300. בנוסף הותקן Gamma-ray Burst Monitor (GBM; formerly GLAST Burst Monitor) שקולט התפרצויות גמא בתחום KeV 8 - MeV 30. כל המערכת נבנתה בג'נרל דיינמיקס.

טלסקופ מוכר כאתר ניסויים של CERN

במקור הטלסקופ תוכנן ל-5 שנות עבודה. משימה הורחבה מספר פעמים ונכון לספטמבר 2023 הוא פעיל.

בשנת 2013 החללית עברה בקרבה מסוכנת ללוויין רוסי מדגם "קוסמוס 1805". במטרה למנוע התנגשות קופלה אנטנה והופעלו מדחפים לשינוי מסלול.

בשנת 2015 בוצע עדכון תוכנה המותקנת על מחשבי החללית.

בשנת 2018 התרחשה תקלה בחלק של פאנל סולארי. כתוצאה מכך לא ניתן לשנות את מיקומם לצורך מקסום אנרגיה חשמלית המיוצרת.

==תוצאות==
* גילוי פולסר חדש.
* גילוי התפרצות גמא בקבוצת כוכבים שדרית.
* רישום קרני גמא ממרכז הגלקסיה.
* גילוי שארית סופרנובה
* חקר מקורות קרני גמא לרבות ממקורות על כדור הארץ.
* רישום התפרצות גמא GRB 130427A בהספק GeV 94.

תוצאות שמתקבלות ממכשירי החללית ניתנות לגישה חופשית.

מספר קבוצות מדענים קיבלו פרסים על פיתוח החללית וניתוח תוצאות שהתקבלו.
==קישורים חיצוניים==
* 

* [https://www.nasa.gov/content/fermi-gamma-ray-space-telescope אתר נאס"א]
* [https://fermi.gsfc.nasa.gov/ אתר מרכז החלל גודרד]
* [https://glast.sites.stanford.edu/ אתר אוניברסיטת סטנפורד]
* 

==הערות שוליים==

קטגוריה:טלסקופי חלל בחלקים הבלתי נראים של הספקטרום
שגרירות הודו בישראל

שגרירות הודו בישראל היא נציגות דיפלומטית של הודו. השגריר המכהן כיום הוא סאנג'יב סינגלה.

==היסטוריה==
בעוד ישראל פתחה קונסוליה במומאי ב-1954, הרי שלא הוקמו יחסים דיפלומטיים בין ישראל להודו עד ל-1992. במהלך שנים אלו התקיים בין שתי המדינות קשר חשאי הדוק באמצעות המוסד, בשל האינטרס המשותף: המלחמה בטרור האסלאמי.

לעיתים קהילות יהדות הודו וביניהם שליחי ציונות מקהילת בני ישראל (הודו), שישמו להעברת מידע, קשרים ושיח בין שתי הממשלות, בזמן שרשמית לא היו קשרים דיפלומטיים, בזמן ביקורו של מי שעתיד להיות ראש ממשלת ישראל בהודו, משה שרת בשנת 1953, הוא לווה על ידי אייזיק (אק איי) דיווקר.

ב-29 בינואר 1992 הודיע מנכ"ל משרד החוץ ההודי במסיבת עיתונאים מיוחדת על כינון יחסים דיפלומטים מלאים עם ישראל.<ref></ref>

==שגרירי הודו בישראל==
# פ. ק. סינג (1992–1995)
# שיוושאנקר מנון (1995–1998)
# ראנג'אן מטהאי (1998–2002)
# ראמינדר סינג ג'אסאל (2002–2005)
# ארון קומאר סינג (2005–2008)
# נאבטאג' סארנה (2008–2012)
# ג'אידיפ סארקר (2012–2016)
# פאוואן קומאר (2016–2019)
# סנג'יב סינגלה (2019–מכהן)

==קישורים חיצוניים==

* 

==הערות שוליים==

קטגוריה:יחסי הודו–ישראל
קטגוריה:תל אביב-יפו: שגרירויות
קטגוריה:רחוב הירקון
התחרות השווייצרית הגדולה של פיד"ה 2023

התחרות השווייצרית הגדולה של פיד"ה 2023 (באנגלית: FIDE Grand Swiss Tournament 2023) היא המהדורה השלישת של התחרות השווייצרית הגדולה של פיד"ה שהתקיימה בין 25 באוקטובר ל־8 בנובמבר 2023 בדאגלס, האי מאן. התחרות היא חלק מסבב תחרויות העפלה לתחרות המועמדים 2024 ושני מועמדים הגיעו ממנה.

==פורמט==
התחרות תשוחק בשיטה השווייצרית ב־11 סיבובים: בכל משחק יש לכל מועמד 100 דקות, 50 דקות נוספות לאחר המהלך ה־40, 15 דקות נוספות לאחר המהלך ה־60, ותוספת של 30 שניות לכל מהלך החל מהמהלך הראשון.

במקרה של שוויון בין מספר שחמטאים הדירוג נקבע לפי שוברי השוויון הבאים (בסדר יורד):
# מד הכושר הממוצע של היריבים, לא כולל היריב עם התוצאה הנמוכה ביותר
# בוכהולץ 1-: ממוצע התוצאות של היריבים, לא כולל היריב עם התוצאה הנמוכה ביותר.
# בוכהולץ: ממוצע התוצאות כל היריבים.
# תוצאות המשחקים בין השחקנים בשוויון
# הגרלה

==משתתפים==
בתחרות תוכנן שישתתפו 114 שחמטאים, לפי הפירוט הבא:
# 100 שחמטאים העפילו על בסיס דירוג במהלך שנה מיולי 2020 ועד יוני 2021
# אלופת העולם לנשים – ג'ו ונג'ון
# 4 מועמדים יבשתיים, אחד מכל יבשת (אירופה, אסיה, אמריקה ואפריקה)
# 4 מתמודדים לפי החלטת נשיא פיד"ה
# 5 מתמודדים לפי החלטת המארגנים

בתחילת ספטמבר 2023 פורסמה רשימה של 106 שחמטאים שצפויים להשתתף בתחרות. עשרת השחמטאים עם דירוג מד הכושר הגבוה ביותר הם: פביאנו קרואנה, היקארו נקמורה, אניש גירי, גוקש דומרזו, ריכרד רפורט, לבון ארוניאן, אלכסנדר גרישצ'וק, פראגנאננדה ראמשבאבו ומקסים ושייה-לגראב.

==פרסים==
בתחרות חולקו פרסים בסך 460 אלף דולר לפי הפירוט הבא:
{| class="wikitable"
|-
! מיקום !! שווי הפרס (בדולרים)
|-
| 1 || 80,000
|-
| 2 || 60,000
|-
| 3 || 40,000
|-
| 4 || 35,000
|-
| 5 || 30,000
|-
| 6 || 25,000
|-
| 7 || 20,000
|-
| 8 || 18,000
|-
| 9 || 15,000
|-
| 10 || 12,500
|-
| 11–15 || 8,000 כל אחד
|-
| 16–20 || 5,000 כל אחד
|-
| 21–25 || 3,000 כל אחד
|-
| 26–30 || 2,500 כל אחד
|-
| 31–40 || 2,000 כל אחד
|-
! סך הכול !! 460,000
|}
כאשר את הפרסים יקבלו רק מי שצברו לפחות 6 נקודות. במקרה שלא יהיו 40 שחמטאים שיקבלו 6 נקודות, הפרסים יחולקו בין אלו שקיבלו לפחות 6 נקודות.

==תוצאות==
בתחרות זכה וידיט גוג'ראתי לאחר שצבר 8.5 נקודות מתוך 11. היקארו נקמורה סיים במקום השני עם 8 נקודות מתוך 11. אחריהם סיימו 5 שחמטאים עם 7.5 נקודות.

בעקבות התוצאה וידיט ונקמורה עלו לתחרות המועמדים 2024.

==קישורים חיצוניים==

* 

==הערות שוליים==

קטגוריה:תחרויות שחמט ב-2023
קטגוריה:אליפויות עולם בשחמט
קטגוריה:האי מאן
איוונה אנדרס

איוונה אנדרס סאנז (בספרדית: Ivana Andrés Sanz; נולדה ב-13 ביולי 1994) היא כדורגלנית ספרדייה המשחקת בעמדת הבלמית באינטר מילאנו ובנבחרת ספרד. אנדרס הייתה קפטנית הנבחרת כשזו זכתה בגביע העולמי שנערך ב-2023.

==קריירה==
===מועדונים===
אנדרס החלה את הקריירה שלה במועדון המקומי של עיר הולדתה, איילו דה מלפריט. בגיל 12 היא עברה לקבוצת הנוער של קולגיו אלמאן, ששיחקה בבירת המחוז - ולנסיה. בשנת 2008 היא עלתה לסגל הקבוצה הבוגרת, שבאותם ימים שיחקה בליגה הראשונה. אחרי שנתיים, המועדון קיבל את החסות של מועדון הכדורגל ולנסיה,

===נבחרת===

==קישורים חיצוניים==

 

קטגוריה:כדורגלניות ספרדיות
קטגוריה:מגנות כדורגל ספרדיות
קטגוריה:כדורגלניות ריאל מדריד
קטגוריה:ספרדים שנולדו ב-1994
אבי ויינברג

אברהם (אבי) ויינברג (נולד ב-1968) הוא ספורטאי פאראלימפי ישראלי, שחקן טניס נכים וכדורסל כיסאות גלגלים.

ויינברג ואחיו שרגא ויינברג נולדו עם מחלה גנטית נדירה בשם פרכת שפוגעת בצפיפות העצם וגורמת לריבוי שברים.

בצעירותו החל להתאמן במרכז הספורט לנכים ברמת גן והיה מראשוני השחקנים בטניס כיסאות גלגלים עם כניסת הענף לארץ. נוסף לטניס הוא שחקן כדורסל בכיסאות גלגלים והתחרה בקבוצת איל"ן יפו.

בשנת 1991 העפיל לדרג א' של טניס כיסאות גלגלים ברמה העולמית.

בטניס שולחן זכה באליפות הארץ לנכים לשנת 1987. באליפות לשנת 1989 זכה לאחר שגבר על אחיו במשחק הגמר.

ב התחרה בטניס ובכדורסל. בטניס יחידים הפסיד בשלב שמינית הגמר ולא העפיל לרבע הגמר, בטניס זוגות התחרה עם שבתאי בן-יורם והם סיימו בשמינית הגמר. נבחרת ישראל בכדורסל בכיסאות גלגלים דורגה במקום ה-11 בין הנבחרות.

==קישורים חיצוניים==
* [https://www.paralympic.org/avraham-vainberg פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:טניסאים במשחקים הפאראלימפיים ברצלונה (1992)
קטגוריה:ספורטאי איל"ן
קטגוריה:ישראלים שנולדו ב-1968
גיל נאור

גיל נאור הוא שחקן טניס כיסאות גלגלים ישראלי.

נאור הוא חבר בית הלוחם בתל אביב.

ב התחרה בטניס יחידים וזוגות. בטורניר יחידים סיים בשלבים מוקדמים ולא העפיל לשמינית הגמר ובטורניר זוגות (עם אייל שרטוב) הפסידו בשמינית הגמר.

ב התחרה בטניס יחידים וזוגות (עם אייל שרטוב). בשני הטורנירים לא העפיל לשמינית הגמר.

בשנת 2001 זכה באליפות ישראל בטניס בכיסאות גלגלים. בשנת 2002 גבר על ברוך חגאי ושמר על התואר.

==קישורים חיצוניים==
* [https://www.paralympic.org/gil-naor פירוט השתתפותו בתחרויות המשחקים הפאראלימפיים], באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:טניסאים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:טניסאים במשחקים הפאראלימפיים סידני (2000)
קטגוריה:ספורטאים נכי צה"ל
קטגוריה:ישראלים שנולדו במאה ה-20
יחידת המעצר של האומות המאוחדות

הכניסה הראשית למוסד הכליאה בהאג
date=16 May 2012}}</ref> 
יחידת המעצר של האומות המאוחדות (בראשי תיבות באנגלית: UNDU) היא בית מעצר בניהול האו"ם. הוא נמצא ברובע סכוונינגן של מוסד הכליאה בהאג, הידוע יותר בשם כלא סכוונינגן, בהאג, הולנד.

ה-UNDU הוקם בשנת 1993 כחלק מבית הדין הפלילי הבין-לאומי ליוגוסלביה לשעבר (ICTY) וכיום שוכנים בו עצורים שתיקיהם הועברו על למנגנון השיורי הבין־לאומי לבתי דין פליליים (IRMCT); ועצורים חשודים, נאשמים, מורשעים שתיקם בשלב הערעור או אלו שהרשעותיהם וגזרי דינם חלוטים וממתינים להעברתם לארץ שבה ירצו את עונשם בסמכות בית הדין הפלילי הבין-לאומי.<ref>[http://www.irmct.org/en/undu United Nations Detention Unit], IRMCT Website</ref>

==קישורים חיצוניים==

[https://www.youtube.com/watch?v=oDRshK_71Pc סרטון של בית הדין הפלילי הבין־לאומי ליוגוסלביה לשעבר על יחידת המעצר באנגלית]
[https://www.youtube.com/watch?v=ZS7yaMlnDEk סרטון של בית הדין הפלילי הבין־לאומי ליוגוסלביה לשעבר על יחידת המעצר בצרפתית]

==הערות שוליים==

 
קטגוריה:בית הדין הפלילי הבין-לאומי
קטגוריה:בתי סוהר
קטגוריה:האומות המאוחדות: מבנים
קטגוריה:האג: מבנים
בלה דוידוביץ'

בלה דוידוביץ (באנגלית: Bella Mikhaylovna Davidovich, ברוסית: Бэлла Миха́йловна Давидо́вич; נולדה ב-16 ביולי 1928) היא פסנתרנית סובייטית-אמריקאית-יהודיה.
==קורות חיים==
דוידוביץ' נולדה בבאקו להורים מוזיקאים יהודים והחלה ללמוד נגינה בפסנתר בגיל שש. בגיל תשע הופיעה כסולנית בביצוע הקונצ'רטו לפסנתר מס' 1 של בטהובן ובגיל 11 נגנה את הקונצ'רטו לפסנתר של רוברט שומן. בשנת 1939 עברה למוסקבה והמשיכה בלימודים בקונסרבטוריון של מוסקבה.

בשנת 1949 היא זכתה ביחד עם הפסנתרנית הלינה צ'רני-סטפנסקה במקום ראשון בתחרות הבין-לאומית הרביעית ע"ש שופן לפסנתר שהייתה הראשונה שהתקיימה לאחר מלחמת העולם השנייה.

זכייה זו פתחה בפנייה קריירה מצליחה בברית המועצות ובמזרח אירופה, היא הופיע 28 עונות רצופות עם התזמורת הפילהרמונית של לנינגרד.

דוידוביץ' נישאה לכנר יוליאן סיטקבצקי ב-1950 ובשנת 1954 נולד בנם דימיטרי שגם הוא כנר מפורסם. יוליאן מת מסרטן ב-1956.

בשנת 1978 בעקבות בנה שהיגר לארצות הברית ללימודים בג'וליארד היא קבלה רשות להגר ביחד עם אמה ואחותה. במהרה קבלה אזרחות אמריקאית, החלה ללמד בג'וליארד והופיעה בקרנגי הול.

ברוח הפרסטרויקה היא קבלה רשות להופיע בברית המועצות והייתה המהגר/ת הראשונ/ה שהורשה/תה לנגן בארצה. היא התקבלה בהתלהבות וניגנה ביחד עם בנה, עם רביעיית בורודין ועם התזמורת הפילהרמונית של מוסקבה.

==קישורים חיצוניים==

*
*[https://www.youtube.com/watch?v=xDdaFHFDV7c ראיון עם בלה דוידוביץ'], באתר יוטיוב
*[https://www.youtube.com/watch?v=OUQKa2DcLf4 בלה דוידוביץ' הצעירה מנגנת גרנד ואלס בריליאנט של שופן], באתר יוטיוב
*[https://www.youtube.com/watch?v=WyUSZ9kYJNU&list=RDWyUSZ9kYJNU&start_radio=1 בלה דוידוביץ' מנגנת קונצ'רטו מס' 1 של שופן], באתר יוטיוב
*[https://www.youtube.com/watch?v=DgdzwqijzJs בלה דוידוביץ' מקבלת פרס ראשון בתחרות שופן 1949], באתר יוטיוב

קטגוריה:פסנתרניות רוסיות
קטגוריה:פסנתרניות יהודיות
קטגוריה:פסנתרניות אמריקאיות
קטגוריה:מוזיקאיות יהודיות אמריקאיות
קטגוריה:סגל בית הספר ג'וליארד
קטגוריה:מורים למוזיקה באמריקה
קטגוריה:מהגרות מברית המועצות לארצות הברית
קטגוריה:סובייטים שנולדו ב-1928
בדיקת הרחבת אישונים

שמאל
בדיקת הרחבת אישונים (באנגלית: Dilated fundus examination) היא הליך אבחוני שבו משתמשים בטיפות עיניים מיוחדות (כגון: טרופיקאמיד) כדי להרחיב או להגדיל את האישון של הנבדק על מנת לקבל תצוגה טובה יותר של קרקעית העין.

הבדיקה מבוצעת לעיתים קרובות על ידי רופאי עיניים ואופטומטריסטים כחלק מבדיקת עיניים.

== מהלך הבדיקה ==
בדיקת הראייה כוללת בדיקת חדות ראייה, בדיקת שדה ראייה, בדיקת תפקוד שרירי העין, בדיקת תגובת אישון, בדיקת טונומטריה (לחץ תוך עיני), והרחבה באמצעות טיפות עיניים מיוחדות.<ref name=":0"></ref>

הרחבת האישונים גורמת לשיתוק זמני של השריר המשנה את צורת העדשה הפנימית. במצב זה נכנס יותר אור לעין והדבר מאפשר לראות את הרשתית ואת עצב הראייה בצורה מדויקת.<ref name=":1" />

האישונים יתרחבו במידה מספקת לבדיקה כעשרים עד ארבעים דקות לאחר הזלפת הטיפות. תחת השפעת טיפות העיניים, המטופל יחווה טשטוש ראייה ורגישות יתר לאור (סנוור). בדרך כלל הראייה תחזור לעצמה תוך שלוש עד שש שעות, אם כי בילדים ייתכן שהאישון יישאר רחב עד שלושה ימים לאחר הבדיקה.<ref name=":1"></ref>

לאחר הרחבת האישון, יישתמש הבודק באופטלמוסקופ או מצלמה מיוחדת כדי לראות את פנים העין, אשר יאפשר הערכה של הרשתית, עצב הראייה, כלי הדם, ומאפיינים אחרים.

== מטרות הבדיקה ==
בבדיקת הרחבת אישונים ניתן לאבחן תופעות עיניים הקשורות בגיל ובמחלות כרוניות (כגון רטינופתיה סוכרתית, גלאוקומה, ניוון רשתית גילי), קרעים ברשתית, היפרדות רשתית. ניתן לקבוע בעזרתה את הצורך במשקפיים ואת מספרם המדויק.<ref name=":0" /><ref name=":1" />

==קישורים חיצוניים==

* [https://www.miok.co.il/blogs/Mjk4_בדיקת-הרחבת-אישונים---דברים-שחשוב-לדעת בדיקת הרחבת אישונים], באתר Miok

==הערות שוליים==

קטגוריה:רפואת עיניים
קטגוריה:בדיקות רפואיות
קונגפנגופטרוס

קונגפנגופטרוס משוחזר עם טרף.
קונגפנגופטרוס (שם מדעי: Kunpengopterus) הוא סוג של פטרוזאור פרימיטיבי, אשר התקיים במשך היורה שלפני 154 מיליון שנה מזמננו בסין. 

הסוג ידוע מממצאי מאובנים במרבצי סלעים דחוסים בליאונינג כמעט שלמים עם גולגולת מלאה והוא תואר למדע ב-2010 (כממצא בודד) והוא נקרא בידי החוקר Wang Xiaolin, אלכסנדר קלנר וצוותו כשמשמעות שמו היא: "Kun" - דג גדול / לווייתן, "Peng"- המפלצת הסינית המעופפת פנג ו-"pteron" - כנף. במין זה ידועים 2 מינים: Kunpengopterus sinensis - אשר תואר ב-2010 הקרוי עקב הימצאו בסין, ו-Kunpengopterus antipollicatus - אשר תואר ב-2021 ופירוש שמו: "בעל אצבע מנוגדת". המין הראשון כולל 2 פרטים משומרים בעוד האחרון כולל אחד.

פטרוזאור זה היה קרובו של הדרווינופטרוס והיה קטן יחסית, באורך של לא יותר מ-106 מ"מ. הוא היה בעל מקור קל יחסית ובתוכו שורות של שיניים חדות. המקור היה קל יחסית והיו לו מעין ציצות בבסיסם, קרוב לעיניים. מעל המקור הייתה כנראה כרבולת כשל קלאו והגוף היה קל עם גפיים ארוכות. בשונה מרוב הפטרוזאורים ורוב הזוחלים הוא הכיל אגודלים נגדיים, אשר כיום ידועים בעיקר אצל הפרימטים.

מספר חוקרים טוענים על ראיות לדו-צורתיות זוויגית בפטרוזאור, אך הטעיה שנויה במחלוקת מדעית

==קישורים חיצוניים==

==הערות שוליים==

קטגוריה:טקסונים שתוארו בידי אלכסנדר קלנר
קטגוריה:בעלי חיים שתוארו ב-2010
קטגוריה:פטרוזאוריה
קטגוריה:פטרוזאורים שחיו ביורה תיכון
לילה בגומחה

לילה בגומחה הוא סרט דרמה מסוגת קולנוע חרדי משנת 1999 בהפקת מוטי גל ושוקי בן פורת, המבוסס על סיפור בעל אותו השם מתוך "ילדים מספרים על עצמם". הסרט זכה להצלחה ונחשב כסרט קאלט חרדי.

==תקציר עלילה==
שני אחים יוצאים למסע בעקבות אביהם, שנמלט מישראל אל ארצות הברית עקב חובות כבדים.

==שחקנים==
* אהוד אטון (עמנואל)
* דוד אטון (אליהו)
* שוקי בן פורת (אבא)
* יוסי ברק (שלמה בר שלום)
* מיכאל וייגל (קבצן)
* גידי זר (חנווני)
* נתן אודנהיימר (שלמה)
* חן מגן (צבי)
* אור פינטו (יוסי)
* שי בן חמו (חיים)
* יקי חסון (שוטר)
* מנחם טוקר (שדרן רדיו)
* נועם עינברי (עיתונאי)
* משה פרי (עיתונאי)
* רונן שם טוב (עיתונאי)
כרזת הסרט <small>(מהדורת ה-[[DVD בעיצוב שונה)</small>]]
==פרסים ומועמדויות==
{| class="wikitable"
|+
!שנה
!ארגון
!מדינה
!קטגוריה
!תוצאה
|-
|2004
|פסטיבל "עץ החיים" לתרבות יהודית (סינמטק תל אביב)
|תל אביב, ישראל
| -
| -
|-
|}

==קישורים חיצוניים==
* 
* 
* דניאל שירין, [https://www.makorrishon.co.il/culture/445827/ היוצרים של הקולנוע החרדי הנשכח, נזכרים בלהיטים הגדולים], באתר מקור ראשון
* [https://www.greentec.co.il/סרטים-dvd/לילה-בגומחה לילה בגומחה], באתר גרינטק

==הערות שוליים==

קטגוריה:סרטים ישראליים
קטגוריה:סרטי קולנוע חרדי
קטגוריה:סרטי 1999
קטגוריה:סרטי דרמה ישראליים
קטגוריה:יהדות חרדית בקולנוע
קטגוריה:סרטי פרי עץ הדעת
אוסטלוטיטאן

אוסטלוטיטאן (שם מדעי: Australotitan; מילולית: "טיטאן דרומי") הוא סוג של זאורופוד מקבוצת הטיטאנוזאורים, אשר התקיים בקווינסלנד שבאוסטרליה במשך הקרטיקון העליון שלפני 100 עד 90 מיליון שנה, בין הקנומן לטורון. הסוג תואר ב-2021 ונכלל בו מין בודד: Australotitan cooperensis, על שם התצורות "קופר קריק" בהם התגלה.

==מאפיינים==
דינוזאור זה היה אחד מהגדולים ביותר בין הדינוזאורים של אוסטרליה, כאשר עצם הירך שלו מגיעה לפי ההערכות לאורך של 2.146 מטרים, דומה בגודלה לגודל עצמות הירך של הדרדנוטוס והפוטאלונגקוזאורוס הענקיים וקצת קטן יותר מהפטגוטיטאן, שוכני אמריקה הדרומית. הדבר יכול להיות עדות להיותם של טיטאנוזאורים שורעים לאורכה של גונדוונה של הקרטיקון. אף שהחוקרים נמנעו מלחוות את משקלו, כנראה לפי עצמות הירך שהגיע לאורך של 30 מטרים לפחות.

כיום מעריכים שהטיטאנוזאור הגדול שייך לקבוצה דיאמנטינזאוריה, והוא חי לצידם של קרוביו הדיאמנטינזאורוס, הסוואנזאורוס והסרמיאנטוזאורוס (Sarmientosaurus).

== קישורים חיצוניים ==

קטגוריה:טיטאנוזאוריה
קטגוריה:דינוזאורים שחיו בקרטיקון עליון באוסטרליה
ירדנה סמואלס

ירדנה רחל סמואלס היא ביולוגית מולקולרית ישראלית ופרופסור מן המניין בפקולטה לביולוגיה במכון ויצמן למדע, המנהלת את מכון אקארד לחקר אבחון סרטן. מחקרה מתמקד במוטציות הגנטיות של מלנומה.

==ביוגרפיה==
סמואלס נולדה בתל אביב, אמה היא דיפלומטית ואביה הוא מנהל ליחסים בינלאומיים. היא למדה בתיכון בויאר בירושלים. סמואלס ביקרה לראשונה במכון ויצמן למדע בגיל שבע עשרה, כאשר שהתה במחנה הקיץ הבינלאומי. במסגרת שרותה הצבאי היא שימשה כלבורנטית במעבדה.

היא הייתה סטודנטית לתואר ראשון באוניברסיטת קיימברידג', בבריטניה, שם קיבלה תואר ראשון ב-1993.<ref name=":0"></ref> סמואלס עברה לאוניברסיטה העברית בירושלים, שם למדה לקראת תואר שני באימונולוגיה.

בהמשך היא חזרה לבריטניה ללימודי תואר שלישי בביולוגיה של סרטן מולקולרי, במהלכם התבססה במכון לודוויג לחקר הסרטן. בהמשך היא עברה לאוניברסיטת ג'ונס הופקינס בארצות הברית שם חקרה במסגרת פוסט-דוקטורט במעבדתו של פרופסור ברט ווגלשטיין ב-2003.<ref></ref> במחקרה היא זיהתה שהגן המקודד ל-PI3-Kalpha עובר מוטציה בשליש מחולי סרטן המעי הגס. במהלך המחקר החלה להתעניין ברפואה מותאמת אישית לטיפול בסרטן.<ref name=":0" /><ref name=":1" />

== מחקר וקריירה ==
בשנת 2006, סמואלס מונתה לפרופסור בענף הגנטיקה של הסרטן של המכון הלאומי לחקר הגנום האנושי במכונים הלאומיים לבריאות בארצות הברית.<ref></ref> היא הקימה בנק גידולים של כמעט 120 דגימות רקמות נורמליות וגידוליות. הבנק אפשר לה לנתח מוטציות במלנומות, כמו גם להציע תקווה לזיהוי תרופות מטרה חדשות.<ref name=":0" /> היא חזרה לישראל כחוקרת ב-2012, שם הקימה מעבדה משלה במכון ויצמן למדע. היא מונתה למנהלת בנק הגידולים של ויצמן ברזיל.<ref name=":0" /> הבנק מסייע למדענים לזהות גנים הקשורים לצמיחת גידול.<ref name=":0" />

המחקר של סמואלס כולל שימוש ברצף DNA כדי לזהות מוטציות גנטיות במלנומה.<ref></ref><ref></ref><ref></ref> היא זיהתה מוטציה שקיימת באחד מכל חמישה ממקרי המלנומה.<ref></ref><ref></ref>

== חיים אישיים ==
סמואלס נשואה לד"ר אורי לב, ראש המחלקה למנהל ומדיניות ציבורית במכללה האקדמית ספיר, והם הורים לשני בנים.<ref></ref>

== פרסים והצטיינות ==
* נבחרה למועצת הארגון האירופי לביולוגיה מולקולרית<ref></ref>
* פרס מועצת המחקר האירופית
* אלפרד בללוק, פרס החוקרים הצעירים
* 25 החוקרים הצעירים המובילים של Genome Technolog
* 2019 - נבחרה כעמיתה באקדמיה האירופית לחקר הסרטן
* 2020 - פרס אסטלה מדראנו
*2021 - פרס ברונו מטעם המכון ללימודים מתקדמים של האוניברסיטה העברית בירושלים<ref></ref>

== קישורים חיצוניים ==

* 
* יעל פרוינד אברהם - [https://www.makorrishon.co.il/magazine/352609/ העור בקצה המנהרה: מגזר דין מוות למחלה כרונית] - מקור ראשון, 23 במאי 2021
* [https://www.weizmann.ac.il/mcb/Samuels/ דף הבית של ירדנה סמואלס] באתר מכון ויצמן למדע
*[https://scholar.google.com/citations?user=6kNBXqwAAAAJ&hl=en ירדנה סמואלס] ב-Google Scholar.

== הערות שוליים ==

קטגוריה:סגל מכון ויצמן למדע: ביולוגיה
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:ביולוגים ישראלים
קטגוריה:ביולוגיות מולקולריות ישראליות
קטגוריה:ביולוגיות ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קטגוריה:זוכי פרס ברונו
דניאל (סופה)

דניאל הייתה סופה טרופית ים תיכונית שהתחוללה בספטמבר 2023 וגרמה לנזקים כבדים וקורבנות רבים. הסופה פקדה את יוון, טורקיה ובולגריה שבדרום-מזרח אירופה, בהמשך הגיעה ללוב ולמצרים שבצפון אפריקה, ולאחר מכן הגיעו שרידיה לישראל. הסופה חוללה הצפות קשות ונזקים כבדים ברוב הארצות שעברה בהן, ובלוב אף הביאה למותם של מעל 11,000 איש, ועוד אלפי נעדרים. בשל מספר ההרוגים, והנזק הכלכלי נחשבת דניאל לסופה הטרופית הים תיכונית הקטלנית ביותר שתועדה אי פעם.

== אופן היווצרות הסופה ==

היווצרות הסופה הטרופית הים תיכונית, שנחשבת חריגה לאזור, התאפשרה כתוצאה מהתפתחות שקע רום בשלב מוקדם של העונה, יחד עם טמפרטורת ים חמה מאוד עקב קיץ חם מאוד במרכז הים התיכון, ובשילוב תאריך מוקדם שקרוב לשיא העונתי. שילוב זה הביא להיווצרות שקע עמוק רווי אנרגיה, מה שבתורו הביא להמטרת מאות מילימטרים באזור חופי הים האגאי. 

בהמשך המערכת נעה דרום-מערבה בעודה מקבלת עוצמה מחדש מעל מי הים התיכון, כך שבהגיעה למזרח לוב, על אף שהסופה נכנסה לתוך היבשת, היא לא איבדה מכוחה ומתנופתה, משום שקיבלה הזנה מתמשכת שהגיעה דרך בריזה ימית ממפרץ סידרה, מה שגרם להמשך "תדלוק" העננות הממטירה שגרמה לשיטפונות הקטלניים.<ref>[https://ims.gov.il/he/node/2243?type=ims_article הסבר על היווצרות הסופה דניאל] באתר השירות המטאורולוגי הישראלי (IMS)</ref>

== נזקי הסופה ==
ב-4 בספטמבר החלה ביוון סופה שניתן לה השם 'דניאל', שהמטירה מאות מילימטרים תוך 24 שעות, בעיקר בחבל מגנסיה. הסוכנות המטאורולוגית ביוון דיווחה כי בפיליון ירדו 650 מ"מ של גשם בתוך שעות, וגם באתונה ירדו מאות מ"מ תוך זמן קצר, כאשר הממוצע הרב שנתי שם עומד על כ-400 מ"מ. באזורים רבים ירדו במשך כשלוש יממות מעל 800 מ"מ. לטענת מטאורולוגים ביוון מדובר בתופעה חסרת תקדים במדינה. בעוזבה את אירופה גבתה הסופה את חייהם של 11 בני אדם.<ref></ref>

לאריסה, יוון]]

בהמשך נדדה הסופה דרומה לעבר מזרח לוב, שם נמדדו בתוך 24 שעות 414.1 מ"מ בבידא שבמזרח לוב, בעוד 240 מ"מ ירדו במיסראתה שבמערבה. כתוצאה מהגשמים העזים נוצרו שיטפונות כבדים במדינה, בין היתר עקב התמוטטותם של שני סכרים, שהובילו למותם של מעל 11,000 איש,<ref></ref> ולהיעדרם של אלפים רבים נוספים. רבות מגופות הנספים נסחפו בשיטפונות אל הים התיכון, חלקן נפלטו בחזרה אל החוף.<ref></ref><ref></ref> בעיר דרנה נהרסו שכונות שלמות על יושביהן.<ref></ref> ראש עיריית דרנה, עבד אלמונעם אלרית'י, אמר כי הוא צופה שמספר הנספים באסון השיטפונות במזרח לוב יעלה ל-20,000.<ref></ref> ביום 25.09.2023, התובע הראשי של לוב עצר 8 פקידים בחשד לרשלנות שהובילה להתמוטטות הסכרים.

<ref></ref>

לאחר מכן עשתה הסופה דרכה למצרים, תוך היחלשות משמעותית. שרידי הסופה הגיעו לישראל ב-13 בספטמבר, וגרמו לגשמים מקומיים, בחלקם עזים. דווח על נזק קל לרכוש ומספר בולענים, ללא נפגעים. ב-14 בספטמבר היא נעלמה.

=== התייחסות לבחירת שם הסופה ===
נשיא תוניסיה קייס סעיד אמר בערוץ טלוויזיה תוניסאי: "בחרו את השם 'דניאל'. מיהו? הוא נביא עברי. הבחירה נעשתה כמובן על ידי הגורמים שבוחרים את השמות. האם אחד מהם לא שאל מדוע נבחר השם 'דניאל'? מפני שהתנועה הציונית חדרה, והמוח והמחשבה הותקפו".<ref></ref>

== קישורים חיצוניים ==

* 

* 
* 
* 
* 

== הערות שוליים ==

קטגוריה:סופות
קטגוריה:אירופה: שיטפונות
קטגוריה:אפריקה: אסונות
קטגוריה:לוב: היסטוריה
קטגוריה:בולגריה: היסטוריה
קטגוריה:יוון: היסטוריה
קטגוריה:טורקיה: היסטוריה
קטגוריה:אסונות ב-2023
עמיד מחאג'נה

עמיד מחאג'נה (בערבית: عميد محاجنة; נולד ב-11 באוקטובר 1996) הוא כדורגלן ערבי-ישראלי בעל דרכון פלסטיני המשחק בעמדת הבלם בא-ריאן.

==קריירה==
מחאג'נה התחיל את הקריירה שלו בקבוצות כדורגל מקומיות בעיר הולדתו אום אל-פחם ובגיל 17 הצטרף לבית"ר טוברוק. בקיץ הצטרף להפועל רעננה. ב-15 באוגוסט רשם את הופעתו היחידה בקבוצה בתיקו 1-1 נגד בני יהודה במסגרת גביע הטוטו.

ב-3 בספטמבר 2017 הושאל להפועל ירושלים מליגה א' צפון. ב-4 בינואר 2018 הצטרף להפועל עכו מליגת העל. ב-27 בינואר ערך את הופעת הבכורה שלו בקבוצה שלו בקבוצה בהפסד 0–1 להפועל חיפה. ב-5 בנובמבר 2018 הבקיע את שער הבכורה שלו בקבוצה בניצחון 1–2 נגד הפועל פתח תקווה.

בקיץ חתם במ.ס. כפר קאסם. בסיום העונה, חתם בהפועל תל אביב אך שוחרר ממנה כעבור זמן קצר.

בקיץ חתם בהפועל אום אל-פחם.

ב-11 בספטמבר 2023 ערך את הופעת הבכורה שלו בנבחרת פלסטין בהפסד 0–2 ל.

ב-2 בדצמבר 2023 קיבל זימון נוסף להופיע בנבחרת פלסטין אך לא קיבל אישור מיושב ראש הפועל אום אל פחם, אחמד אבו אלעם, בשל החשש לביקורת ציבורית בעקבות מלחמת חרבות ברזל.

נכלל בסגל נבחרת פלסטין לטורניר גביע אסיה 2023.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:בלמי כדורגל ישראלים
קטגוריה:בלמי כדורגל פלסטינים
קטגוריה:כדורגלנים ערבים ישראלים
קטגוריה:אום אל-פחם: כדורגלנים
קטגוריה:כדורגלני בית"ר טוברוק
קטגוריה:כדורגלני הפועל רעננה
קטגוריה:כדורגלני הפועל ירושלים
קטגוריה:כדורגלני הפועל עכו
קטגוריה:כדורגלני מועדון ספורט כפר קאסם
קטגוריה:כדורגלני הפועל אום אל-פחם
קטגוריה:כדורגלני א-ריאן
קטגוריה:כדורגלני נבחרת פלסטין
קטגוריה:כדורגלני גביע אסיה 2023
קטגוריה:ספורטאים זרים בקטר
קטגוריה:ישראלים שנולדו ב-1996
קטגוריה:פלסטינים שנולדו ב-1996
אליסאו מוריניו

אליסאו ויקטור מוריניו אוירבידה (בספרדית: Eliseo Víctor Mouriño Oyarbide; 3 ביוני 1927 – 3 באפריל 1961) היה כדורגלן ארגנטינאי ששיחק בעמדת הקשר. שיחק בקבוצות באנפילד ובוקה ג'וניורס מליגת העל הארגנטינאית, וכן בנבחרת ארגנטינה.

== קריירת מועדונים ==
מוריניו החל את הקריירה המקצוענית שלו בקבוצת באנפילד מליגת העל הארגנטינאית, ובהמשך חתם בקבוצת בוקה ג'וניורס, גם היא מליגת העל הארגנטינאית, ובעונת זכה עמה באליפות ארגנטינה. בשנת 1961 חתם בקבוצת גרין קרוס מליגת העל הצ'יליאנית.

== קריירה בינלאומית ==
מוריניו ערך 25 הופעות בנבחרת ארגנטינה. הוא זכה עם הנבחרת בטורנירים קופה אמריקה 1955 וקופה אמריקה 1959 (ארגנטינה), והיה חלק מסגל הנבחרת גם בטורנירים קופה אמריקה 1956, מונדיאל 1958 וקופה אמריקה 1959 (אקוודור).

== מותו ==
ב-3 באפריל 1961, בגיל 33, נהרג מוריניו בהתרסקות טיסה 210 של LAN צ'ילה, יחד עם שבעה כדורגלנים נוספים מקבוצת גרין קרוס ושני אנשי צוות של המיועדון.

== תארים ==
;בוקה ג'וניורס
* אליפות ארגנטינה (1): 1954

;נבחרת ארגנטינה
* קופה אמריקה (2): 1955, 1959 (ארגנטינה)

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני באנפילד
קטגוריה:כדורגלני בוקה ג'וניורס
קטגוריה:כדורגלני נבחרת ארגנטינה
קטגוריה:כדורגלני מונדיאל 1958
קטגוריה:כדורגלנים שמתו במהלך הקריירה
קטגוריה:הרוגי תאונות אוויריות
קטגוריה:ארגנטינאים שנולדו ב-1927
קטגוריה:ארגנטינאים שנפטרו ב-1961
ים סולו

הים במבט מ[[פלאוואן]]
פארק הימי הלאומי טובבאטהה, ים סולו, הפיליפינים]]
ים סולו (באנגלית: Sulu Sea; בפיליפינית: Dagat Sulu; בטאוסוג : Dagat sin Sūg) הוא גוף מים באזור הדרום-מערבי של הפיליפינים, גובל בים סין הדרומי בצפון-מערב, פלאוואן וים סלבס בדרום-מזרח, בורנאו בדרום-מערב וויסאיאס בצפון-מזרח.

ים סולו מכיל מספר איים. איי קויו ואיי קגאיין שהם חלק מפרובינציית פלאוואן ואילו איי מאפון ואיי הצבים הם חלק ממחוז טאווי-טאווי . ים סולו הוא גם המקום שבו נמצא הפארק הימי הלאומי שונית טובבאטהה, אחד מאתרי המורשת העולמית.

מפרץ פאנאי הוא שלוחה של ים סולו. מצרים מחוץ לים סולו כוללים את מצר אילוילו , מצר גימאראס ומצר בזילאן .

== פעילות ופיראטים ==
בסביבות שנת 2015 החלו להתבצע התקפות רבות של ספינות פיראטים וגורמים מוסלמים שתמכו באותה העת בארגון "המדינה האסלאמית" (דאעש) בים סולו, בעקבות זאת החלו לסייר בים ספינות חיל הים האמריקאי. סיורים אלו ושיתוף הפעולה עם ארצות הברית יצרו מתיחות בין הפיליפינים לסין.

בשנץ 2017 ציי ספינות של מדינות נוספות החלו לפעול בים סולו, ביניהן אינדונזיה, מלזיה, הפיליפינים שפתחו במבצעים משותפים כדי להתמודד עם טרור ופשעים חוצי-לאומיים. מהלך זה החל לאחר עימותים בעיר מאראווי בין הכוחות המזוינים הפיליפינים לבין מאות חמושים מקבוצות הטרור מאוטה ואבו סייף.

בשנת 2019 נמצאה ספינה טרופה מול חופי הפיליפינים בים סולו. ביולי 2023 זוהתה הספינה כנושאת מטוסים אמריקאית שהוטבעה על ידי מטוס קמיקזה יפני בשנת 1945.הספינה שנקראה USS Ommaney הוטבעה כשעל סיפונה כ-95 מלחים אמריקאים בהתקפה על מפרץ אוממני ב-5 בינואר 1945, על פי דיווחי הצי רבים מהמלחים טבעו עם הספינה.

בשנת 2021 החלה סין להגביר את פעילותה בים סולו על מנת להגן על האינטרסים הימיים שלה ולהגדיל את כוח המיקוח בשיחות עם מדינות אחרות. ספינות של הצי הסיני נצפו מהאוקיינוס ההודי ועד האוקיינוס השקט ממזרח לטייוואן ויפן.

בשנת 2023 קראו גורמים פיליפינים וסיניים לבצע חיפושי נפט באזור ים סולו.

== גאוגרפיה ==
שטח פני הים הוא 260,000 קילומטרים רבועים (כ-100,000 מילים רבועים).

== היקף ==
ארגון ההידרוגרפיה הבין-לאומי (IHO) מגדיר את ים סולו כאחד ממימי הארכיפלג המזרח הודי .

וכך מגדיר הארגון את גבולותיו של ים סולו:

== בתרבות נפוצה ==
דמות מסע בין כוכבים היקארו סולו נקראת על שם ים סולו. לדברי השחקן שמשחק את סולו, ג'ורג' טאקיי, "החזון של [ג'ין] רודנברי עבור סולו היה לייצג את כל אסיה, על שם ים סולו במקום להשתמש בשם ספציפי למדינה".

== קישורים חיצוניים ==

* 

== הערות שוליים ==

קטגוריה:בורנאו: גופי מים
סולו
קטגוריה:מלזיה: גופי מים
איברגים גסאנבקוב

איברגים גסאנבקוב (באזרית: İbrahim Həsənbəyov, ברוסית: Ибрагим Гасанбеков; 25 באוקטובר 1969 – 3 ביולי 1999) היה כדורגלן אזרי-רוסי ששיחק בעמדת החלוץ שיחק בקבוצות דינמו מחצ'קלה ואנז'י מחצ'קלה, וכן בנבחרת אזרבייג'ן.

== קריירת מועדונים ==
גסאנבקוב שיחק במהלך הקריירה שלו בקבוצות דינמו מחצ'קלה ואנז'י מחצ'קלה.

== קריירה בינלאומית ==
ב-7 באוקטובר 1996 ערך גסאנבקוב את הופעת הבכורה שלו בנבחרת אזרבייג'ן, בהפסד 2-0 לנבחרת עומאן במשחק ידידות. ב-10 בנובמבר באותה שנה ערך את הופעתו השנייה והאחרונה בנבחרת, בהפסד 3-0 לנבחרת הונגריה במסגרת מוקדמות מונדיאל 1998.

== מותו ==
ב-3 ביולי 1999, בגיל 29, נהרג גסאנבקוב בתאונת דרכים.

== קישורים חיצוניים ==

קטגוריה:כדורגלנים אזרים
קטגוריה:חלוצי כדורגל אזרים
קטגוריה:כדורגלנים רוסים
קטגוריה:חלוצי כדורגל רוסים
קטגוריה:כדורגלני אנז'י מחצ'קלה
קטגוריה:כדורגלני נבחרת אזרבייג'ן
קטגוריה:כדורגלנים שמתו במהלך הקריירה
קטגוריה:הרוגי תאונות דרכים ברוסיה
קטגוריה:אזרים שנולדו ב-1969
קטגוריה:רוסים שנולדו ב-1969
קטגוריה:אזרים שנפטרו ב-1999
קטגוריה:רוסים שנפטרו ב-1999
קטגוריה:ארגנטינאים שנפטרו ב-1961
מסילת השלום

נציגי המדינות שהכריזו על "מסילת השלום" בפסגת [[G20, הודו 2023]]
מסילת השלום היא תוכנית לשינוע סחורות בין תת היבשת ההודית לאירופה דרך איחוד האמירויות, ערב הסעודית, ירדן, ישראל ויוון, עליה הכריז נשיא ארצות הברית ג'ו ביידן בפסגת G-20 בספטמבר 2023.

== רקע ==

מפת תוכניתו של שר התחבורה ישראל כץ לחיבור יבשתי של מדינות המפרץ הפרסי וסעודיה לירדן וישראל
הרעיון לחבר את נמל חיפה למפרץ הפרסי במסילת רכבת מבוסס בחלקו על תוואי הרכבת החיג'אזית שחיברה בין אזורים שלעתיד יהיו ישראל, סוריה, ירדן וערב הסעודית. הבריטים הקימו את נמל חיפה מתוך מחשבה שהוא יוכל לשמש עבורם כחיבור בין חצי האי ערב לאירופה.

כבר במחצית השנייה של העשור השני של המאה העשרים ואחת יזם שר התחבורה ישראל כץ את התוכנית "מסילות לשלום אזורי", שנועדה ליצור חיבור יבשתי לשינוע סחורות בין איחוד האמירויות לנמל חיפה. תוכנית זו, שהוצגה באפריל 2017, היוותה בסיס ראשוני לתוכנית הכוללת יותר עליה הכריז נשיא ארצות הברית בספטמבר 2023.<ref></ref>

== התוכנית למסדרון סחר בין-יבשתי ==
בספטמבר 2023 במהלך פסגת G20 שהתקיימה באותה שנה בהודו, הכריז נשיא ארצות הברית ג'ו ביידן על התוכנית לחיבור תת-היבשת ההודית עם אירופה דרך האמירויות, סעודיה, ירדן, ישראל, ויוון. במעמד ההכרזה נכחו גם ראש ממשלת הודו נרנדרה מודי, יורש העצר של ערב הסעודית מוחמד בן סלמאן ונשיאת הנציבות האירופית, אורסולה פון דר ליין.<ref></ref> בן סלמאן הודיע בפסגה כי ארצו תשקיע בפרויקט 20 מיליארד דולר.

על פי התוכנית, ספינות מסחר תצאנה מעיר הנמל מומבאי שבהודו אל איחוד האמירויות. משם הסחורות יוטענו על רכבת שתשנע אותן דרך סעודיה, ירדן וישראל (נמל חיפה) אל הים התיכון, אז תעבורנה הסחורות בחזרה לספינות שתובלנה אותן דרך קפריסין ליוון, משם הן תועברנה למשאיות אשר תסענה אותן דרך מספר מדינות באירופה עד המבורג שבגרמניה. אורך המסלול ממומבאי להמבורג הוא כ-8000 ק"מ.<ref></ref>

המסלול היבשתי בין נמל דמאם בסעודיה לנמל חיפה עומד על כ-2,000 ק"מ, זאת לעומת המסלול הימי דרך תעלת סואץ העומד על כ-6,000 ק"מ, מה שאומר שהמסלול היבשתי יקצר את מסלול שינוע הסחורות בכ-4,000 ק"מ, וגם יחסוך בתשלום המכס הנדרש בעת מעבר בתעלת סואץ.

יש הרואים בהכרזה האמריקאית על התוכנית ניסיון לתת מענה להצעה דומה שניסתה סין ליזום ב-2013, וכן לתוכנית לחבר את רוסיה להודו דרך איראן.

== קישורים חיצוניים ==

* [https://www.inss.org.il/he/social_media/בדרך-למסילת-השלום-דיפלומטיית-הרכבות/ בדרך ל"מסילת השלום": דיפלומטיית הרכבות הבין-מעצמתית], באתר INSS
* מזכר הבנות על עקרונות של המסילת השלום (אנגלית)

== הערות שוליים ==

קטגוריה:סחר בין-לאומי
קטגוריה:ישראל: מסילות רכבת עתידיות
קטגוריה:ירדן: תחבורה
קטגוריה:ערב הסעודית: תחבורה
קטגוריה:איחוד האמירויות הערביות: תחבורה
קטגוריה:הודו: תחבורה
קטגוריה:תחבורה: מיזמים עתידיים
קטגוריה:מסילות רכבת בין-לאומיות
הספרייה היהודית-הונגרית

הספרייה היהודית-הונגרית (בהונגרית: Magyar–Zsidó Könyvtár) הייתה סדרה של ספרים בהונגריה (האימפריה האוסטרו-הונגרית) מתחילת המאה ה-20 בנושאי יהדות ושל יוצרים יהודים. הכרכים הבודדים פורסמו בבודפשט בשנת 1906 על יד המוציא לאור בשם Magyar–Zsidó Könyvtár Kiadóvállalat, דהיינו ההוצאה לאור של הספרייה היהודית-הונגרית.

== חלקי הסדרה ==
* 1. מיקשה סאבולצ'י. פנינים מתלמוד והמדרש
* 2.בלה רווס. בדרכים נסתרות
* 3. יוז'ף פטאי. משוררים עבריים. מבחר מהשירה העברית החדשה
* 4. סיפורים של ישראל זנגוויל. תורגם על ידי אנדור גאבור.
* 5–6. חנוכה. ד"ר שמעון הבשי, ד"ר ארנולד קיש, ד"ר. שאנדור פלקי, ד"ר מיקלוש היידו, ד"ר ינה מולנאר, ד"ר ינה פהר, ד"ר דיולה וייסבורג, ד"ר אדולף שטראוס, דייזה גרגיי, שאמו הבר ועוד
* 7. ארנולד קיש. צעירים וזקנים. סיפורים קצרים
* 8. אישטוואן שאראנדי. האיש הדו-ראשי וסיפורים אחרים.
* 9. ד"ר לאיוש בלאו. קוסמים יהודים מהתקופה הקדומה ועד היום
* 10. שאנדור פלקי. ממשוררים זרים
* 11. ד"ר בלה ברנשטיין. 1848 ויהודי הונגריה
* 12. מיקלוש היידו. תמונות וציורים
* 13. מיהאי האיוש. תמונות הגטו
* 14. מסיפורי י"ל פרץ. עם דיוקן המחבר. תרגם והוסיף הקדמה מאת משה בולגאר

== לקריאה נוספת ==
* גזה פטריק – אימרה בארצה : 1910–1901. אוסף של ספרים, כתבי עת, אטלסים ומפות הונגריות שפורסמו בשנים עם רפרטואר של כתבי עת מדעיים, בודפשט, 1917–1928 

== מאמרים קשורים ==
* רשימה של סדרות ספרים הונגריות

קטגוריה:הונגריה: תרבות
קטגוריה:הוצאה לאור
קטגוריה:יהדות הונגריה
קטגוריה:שואת יהודי הונגריה
ברטו ילדרים

ברטו אוזגור ילדרים (בטורקית: Bertuğ Özgür Yıldırım; נולד ב-12 ביולי 2002 בקאהיטהאנה שבטורקיה) הוא כדורגלן טורקי המשחק בעמדת החלוץ בקבוצת סטאד רן מליגת העל הצרפתית ובנבחרת טורקיה.

== קריירת מועדונים ==
ילדרים גדל במחלקת הנוער של סארייר. הוא ערך 31 הופעות ליגה במדי הקבוצה הבוגרת של המועדון במסגרת הליגה הטורקית השלישית, בהן הבקיע ששה שערים.

ב-3 ביוני 2021 חתם ילדרים בהטאייספור מליגת העל הטורקית. ב-14 באוגוסט ערך את הופעת הבכורה שלו במועדון, בתיקו 1-1 נגד קסימפאשה במסגרת המחזור הראשון בליגה לעונת . ב-22 במאי 2022 הבקיע את שער הבכורה שלו במועדון, בניצחון 4-1 על גירסונספור במסגרת המחזור ה-38 בליגה. הוא ערך 35 הופעות ליגה במדי המועדון, בהן הבקיע ששה שערים.

ב-17 בפברואר 2023, לאחר רעידות האדמה בטורקיה ובסוריה, הושאל ילדרים לאנטליהספור מליגת העל הטורקית עד לתום עונת . ב-6 במרץ ערך את הופעת הבכורה שלו במועדון, בהפסד 3-1 לקסימפאשה במסגרת המחזור ה-24 בליגה. ב-11 במרץ הבקיע את שער הבכורה שלו במועדון, בניצחון 4-0 על קייסריספור במסגרת המחזור ה-25 בליגה. הוא ערך 13 הופעות ליגה במהלך תקופת ההשאלה, בהן הבקיע שני שערים.

ב-29 באוגוסט 2023 חתם על חוזה לחמש שנים בסטאד רן מליגת העל הצרפתית. ב-16 בספטמבר ערך את הופעת הבכורה שלו במועדון, בתיקו 2-2 נגד ליל במסגרת המחזור החמישי בליגה לעונת 2023/2024. ב-21 בספטמבר הבקיע את שער הבכורה שלו במועדון, בניצחון 3-0 על מכבי חיפה במסגרת שלב הבתים של הליגה האירופית לעונת 2023/2024.

== קריירה בינלאומית ==
ב-8 בספטמבר 2023 ערך ילדרים את הופעת הבכורה שלו בנבחרת טורקיה, בתיקו 1-1 נגד נבחרת ארמניה במסגרת מוקדמות יורו 2024. במשחק זה הבקיע את שער הבכורה שלו בנבחרת. נכלל בסגל נבחרת טורקיה ליורו 2024.<ref></ref>

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלני הטאייספור
קטגוריה:כדורגלני אנטליהספור
קטגוריה:כדורגלני סטאד רן
קטגוריה:כדורגלני נבחרת טורקיה
קטגוריה:כדורגלני יורו 2024 
קטגוריה:טורקים שנולדו ב-2002
לורה אוגה

לורה אוגה (בצרפתית: Laura Augé נולדה ב-17 בינואר 1992) היא שחיינית צורנית צרפתייה. השתתפה ב (ריו דה ז'ניירו 2016), ב-4 אליפויות עולם (שאנגחאי 2011, ברצלונה 2013, קאזאן 2015 ובודפשט 2017) ובשלוש אליפויות אירופה (דברצן 2012, ברלין 2014 ולונדון 2016).<ref name="sref"></ref>

== ביוגרפיה ==
אוגה נולדה וגדלה במרסיי, צרפת. היא למדה פיזיותרפיה. היא החלה להתאמן בשחייה צורנית כשהייתה בת שבע בקבוצת Pays d'Aix Natation . היא ניסתה ענפי ספורט רבים לפני שבחרה בשחייה צורנית כספורט המועדף עליה.<ref></ref>

===2011===
באליפות העולם, שנערכה בשאנגחאי, הרפובליקה העממית של סין ביולי 2011 היא סיימה פעמיים במקום שמיני בתחרות הקבוצתית בתרגיל הטכני ובתרגיל החופשי.

===2012===
באליפות אירופה שנערכה בדברצן, הונגריה במאי 2012 היא סיימה במקום רביעי עם נבחרת צרפת בתוצאה של 87.590 נק'.

===2013===
באליפות העולם שנערכה בברצלונה, ספרד בסוף יולי 2013 היא סיימה במקום עשירי בתחרות דואט חופשי ביחד עם מרגו כרטייה בתוצאה של 86.620 נק'.

===2014===
באליפות אירופה שנערכה בברלין, גרמניה באוגוסט 2014 היא סיימה פעמיים במקום חמישי, בתחרות דואט ביחד עם מרגו כרטייה בתוצאה של 86.0667 נק' ועם נבחרת צרפת בתוצאה של 86.5667 נק'.

===2015===
באליפות העולם שנערכה בקאזאן, בוסיה בסוף יולי 2015 היא סיימה במקום שמיני בתחרות דואט חופשי ביחד עם מרגו כרטייה בתוצאה של 87.3667 נק' ובמקום תשיעי ביחד עם כרטייה בתרגיל טכני בתוצאה של 84.7751 נק'. 

===2016===
====מקום רביעי באירופה====
באליפות אירופה שנערכה בלונדון, הממלכה המאוחדת במאי 2016 היא סיימה 3 פעמים במקום רביעי, ביחד עם מרגו כרטייה, בדואט חופשי בתוצאה של 86.2000 נק', בדואט טכני בתוצאה של 85.4442 נק' ועם נבחרת צרפת בתרגיל טכני בתוצאה של 84.1392 נק'.

====מקום שמיני באולימפיאדה====
שלושה חודשים לאחר מכן, באולימפיאדת ריו דה ז'ניירו סיימה במקום שמיני בתחרות דואט ביחד עם מרגו כרטייה בתוצאה של 174.2491 נק'.

===2017===
באליפות העולם שנערכה בבודפשט, הונגריה ביולי 2013 היא סיימה במקום שמיני בתחרות הקבוצתית עם נבחרת צרפת בתוצאה של 85.0667 נק'.

===2019===
במסגרת סבב הגביע העולמי היא השתתפה ב-4 תחרויות עם נבחרת צרפת. בתחרות שנערכה בפריז במרץ היא זכתה במדליית זהב עם נבחרתה בתרגיל חופשי לפני ברזיל וישראל.

==קישורים חיצוניים==

== הערות שוליים ==

קטגוריה:שחייניות צרפתיות
קטגוריה:שחייניות צורניות באולימפיאדת ריו דה ז'ניירו (2016)
קטגוריה:צרפתיות שנולדו ב-1992
קטגוריה:צרפתים שנולדו ב-1992
Huanjing

Huanjing (בתרגום לעברית:סביבה) היא סדרת לווייני חישה מרחוק סינים. לווייני הסדרה מיועדים לניטור הסביבה ועזרה בטיפול באסונות טבע. 

==היסטוריה==
זוג הלוויינים הראשונים של הסדרה שוגר בשנת 2008. הם היו מצוידים בציוד אופטי לחישה מרחוק.

בשנת 2012 שוגר הלוויין השלישי. זה היה לוויין אזרחי סיני ראשון שצויד במכ"ם מפתח סינתטי. מכ"ם זה שפעול ב-S-band נבנה ברוסיה במפעל "משינוסטרויניה". רגישות הלוויין הייתה נמוכה מהמתוכנן בגלל בעיות באנטנה והוא סיים את פעילותו מהר מהמתוכנן.

לווייני הדור השני שוגרו בשנת 2020. הם היו בעלי רגישות מוגברת לעומת לוויינים ששוגרו בשנת 2008 והיו מסוגלים להעביר נתונים ברגישות של עד 3 מטר.

שיגור הלוויינים נמשך ואוגוסט 2023 שוגר הלוויין השביעי של הסדרה שצויד במכ"ם מפתח סינתטי.

כל השיגורים בוצעו ממרכז שיגור הלוויינים טאיואן. קליטת המידע מבוצעת בשלוש תחנות קרקע.

==רשימת שיגורים ==
{| class="wikitable " width="800"
|- bgcolor="#ccfccf" align="center"
| תאריך שיגור|| לוויין ||משקל, ק"ג
|-
| 6 בספטמבר 2008|| [https://nssdc.gsfc.nasa.gov/nmc/spacecraft/display.action?id=2008-041A Huanjing 1A ][https://nssdc.gsfc.nasa.gov/nmc/spacecraft/display.action?id=2008-041B Huanjing 1B ] ||470 470
|-
| 19 בנובמבר 2012|| [https://nssdc.gsfc.nasa.gov/nmc/spacecraft/display.action?id=2012-064A Huanjing 1C ] ||890
|-
| 27 בספטמבר 2020|| [https://nssdc.gsfc.nasa.gov/nmc/spacecraft/display.action?id=2020-067A Huanjing 2A ][https://nssdc.gsfc.nasa.gov/nmc/spacecraft/display.action?id=2020-067B Huanjing 2B ]||470 470
|-
| 12 באוקטובר 2022|| [https://nssdc.gsfc.nasa.gov/nmc/spacecraft/display.action?id=2022-132A Huanjing 2E ] ||
|-
| 8 באוגוסט 2023|| [https://nssdc.gsfc.nasa.gov/nmc/spacecraft/display.action?id=2023-116A Huanjing 2F ] ||
|}

==קישורים חיצוניים==
* [https://space.skyrocket.de/doc_sdat/hj-2a.htm מידע על שיגורים ולוויינים]
* [https://www.eoportal.org/satellite-missions/hj-1#sar-s נתונים של הלוויינים הדור הראשון]
* [https://www.space.com/china-launches-s-sar02-disaster-mitigation-satellite נתונים של לוויינים מתקדמים]
* [https://space.oscar.wmo.int/satelliteprogrammes/view/hj נתונים על מכשור שהותקן על לווייני הסדרה]

קטגוריה:לוויינים סינים
קטגוריה:לווייני חישה מרחוק